title: 2014 m. sausio 22 d. Komisijos įgyvendinimo reglamentas (ES) Nr. 57/2014, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Třeboňský kapr (SGN)]

text:
23.1.2014

               LT

               Europos Sąjungos oficialusis leidinys

               L 20/4

      KOMISIJOS ĮGYVENDINIMO REGLAMENTAS (ES) Nr. 57/2014
   2014 m. sausio 22 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Třeboňský kapr (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Čekijos pateiktą saugomos kilmės vietos nuorodos „Třeboňský kapr“, kuri įregistruota Komisijos reglamentu (EB) Nr. 1407/2007 (2), specifikacijos pakeitimo paraišką;

               (2)

               pagal Reglamento (ES) Nr. 1151/2012 53 straipsnio 2 dalies nuostatas šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas šio reglamento priede nurodyto pavadinimo specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. sausio 22 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 312, 2007 11 30, p. 16.

      (3)  OL C 179, 2013 6 25, p. 27.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.7 klasė.   Šviežios žuvys, moliuskai, vėžiagyviai ir jų produktai

      ČEKIJA
      Třeboňský kapr (SGN)


title: 2012 m. spalio 19 d. Komisijos įgyvendinimo reglamentas (ES) Nr. 970/2012, kuriuo nustatomas alyvuogių aliejaus importo licencijų paraiškoms, pateiktoms pagal Tuniso tarifines kvotas nuo 2012 m. spalio 15 iki 16 d. , taikytinas paskirstymo koeficientas, ir kuriuo sustabdomas importo licencijų išdavimas 2012 m. spalio mėnesiui

text:
20.10.2012

               LT

               Europos Sąjungos oficialusis leidinys

               L 290/11

         KOMISIJOS ĮGYVENDINIMO REGLAMENTAS (ES) Nr. 970/2012
   2012 m. spalio 19 d.
   kuriuo nustatomas alyvuogių aliejaus importo licencijų paraiškoms, pateiktoms pagal Tuniso tarifines kvotas nuo 2012 m. spalio 15 iki 16 d., taikytinas paskirstymo koeficientas, ir kuriuo sustabdomas importo licencijų išdavimas 2012 m. spalio mėnesiui
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
   kadangi:

               (1)

               Europos ir Viduržemio jūros regiono valstybių susitarimo (3), steigiančio Europos Bendrijų bei jų valstybių narių ir Tuniso Respublikos asociaciją, protokolo Nr. 1 (4) 3 straipsnio 1 ir 2 dalimis pradedamos taikyti nulinio tarifo tarifinės kvotos importuoti neperdirbtam alyvuogių aliejui, kurio KN kodai yra 1509 10 10 ir 1509 10 90 ir kuris visas buvo pagamintas Tunise ir tiesiai iš tos šalies vežamas į Europos Sąjungą, šiame reglamente nustatytomis sąlygomis;

               (2)

               2006 m. gruodžio 20 d. Komisijos reglamento (EB) Nr. 1918/2006, atidarančio Tuniso kilmės alyvuogių aliejaus tarifinę kvotą ir nustatančio jos administravimą (5), 2 straipsnio 2 dalyje nustatytos importo licencijas išduodant taikomos mėnesiui skiriamo kiekio ribos;

               (3)

               laikantis Reglamento (EB) Nr. 1918/2006 3 straipsnio 1 dalies, kompetentingoms institucijoms pateiktose importo licencijų paraiškose bendras prašomas kiekis viršija minėto reglamento 2 straipsnio 2 dalyje nustatytą spalio mėnesio ribą;

               (4)

               susidarius tokioms aplinkybėms, Komisija privalo nustatyti paskirstymo koeficientą, pagal kurį būtų galima išduoti importo licencijas proporcingai turimam kiekiui;

               (5)

               spalio mėnesio riba pasiekta, importo licencijų spalio mėnesiui išduoti nebegalima,

         PRIĖMĖ ŠĮ REGLAMENTĄ:
   1 straipsnis
   Pagal Reglamento (EB) Nr. 1918/2006 3 straipsnio 1 dalį nuo 2012 m. spalio 15 iki 16 d. pateiktoms importo licencijoms taikomas 0,635338 % paskirstymo koeficientas.
   Po 2012 m. spalio 22 d. paprašytam kiekiui importo licencijos 2012 m. spalio mėn. nebeišduodamos.
   2 straipsnis
   Šis reglamentas įsigalioja 2012 m. spalio 20 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. spalio 19 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 238, 2006 9 1, p. 13.

      (3)  OL L 97, 1998 3 30, p. 57.

      (4)  OL L 97, 1998 3 30, p. 2.

      (5)  OL L 365, 2006 12 21, p. 84.


title: 2012 m. spalio 26 d. Komisijos įgyvendinimo reglamentas (ES) Nr. 1033/2012, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [ Cabrito do Alentejo (SGN)]

text:
8.11.2012

               LT

               Europos Sąjungos oficialusis leidinys

               L 308/7

         KOMISIJOS ĮGYVENDINIMO REGLAMENTAS (ES) Nr. 1033/2012
   2012 m. spalio 26 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Cabrito do Alentejo (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
   kadangi:

               (1)

               remiantis Reglamento (EB) Nr. 510/2006 6 straipsnio 2 dalies pirma pastraipa, Portugalijos paraiška įregistruoti pavadinimą Cabrito do Alentejo paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (EB) Nr. 510/2006 7 straipsnį Komisija negavo, todėl šis pavadinimas turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. spalio 26 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 93, 2006 3 31, p. 12.

      (2)  OL C 52, 2012 2 22, p. 22.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.1 klasė.   Šviežia mėsa (ir subproduktai)

      PORTUGALIJA

         Cabrito do Alentejo (SGN)


title: 2014 m. rugpjūčio 1 d. Komisijos įgyvendinimo reglamentas (ES) Nr. 840/2014, kuriuo dėl taikymo laikotarpio iš dalies keičiamas Įgyvendinimo reglamentas (ES) Nr. 743/2013, kuriuo nustatomos apsaugos priemonės žmonėms vartoti skirtiems importuojamiems Turkijos kilmės dvigeldžiams moliuskams  Tekstas svarbus EEE

text:
2.8.2014

               LT

               Europos Sąjungos oficialusis leidinys

               L 231/3

         KOMISIJOS ĮGYVENDINIMO REGLAMENTAS (ES) Nr. 840/2014
   2014 m. rugpjūčio 1 d.
   kuriuo dėl taikymo laikotarpio iš dalies keičiamas Įgyvendinimo reglamentas (ES) Nr. 743/2013, kuriuo nustatomos apsaugos priemonės žmonėms vartoti skirtiems importuojamiems Turkijos kilmės dvigeldžiams moliuskams
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (1), ypač į jos 22 straipsnio 6 dalį,
   kadangi:

               (1)

               Komisijos įgyvendinimo reglamentas (ES) Nr. 743/2013 (2) buvo priimtas Komisijos audito tarnybai – Maisto ir veterinarijos tarnybai (MVT) – atlikus auditą Turkijoje ir nustačius eksportui į Sąjungą skirtų dvigeldžių moliuskų auginimo oficialiosios kontrolės įgyvendinimo trūkumų, taip pat valstybėms narėms pranešus apie reikalavimų neatitinkančias Turkijos kilmės dvigeldžių moliuskų siuntas, kurios neatitiko Sąjungos mikrobiologinių standartų;

               (2)

               Turkijos kompetentingos institucijos pateikė informacijos apie taisomuosius veiksmus, kurių imtasi siekiant pašalinti nustatytus eksportui į Sąjungą skirtų dvigeldžių moliuskų kontrolės sistemos trūkumus. Tačiau dėl trūkumų, nustatytų atliekant MVT auditus, rimtumo prieš priimant sprendimą panaikinti priemones būtina atlikti papildomą MVT auditą. Be to, valstybės narės pranešė apie tam tikrus atvejus, kai įvežimo į Sąjungą pasienio kontrolės poste patikrinimui pateikti dvigeldžiai moliuskai neatitiko mikrobiologinių reikalavimų;

               (3)

               todėl Reglamento (ES) Nr. 743/2013 taikymo pabaigos data turėtų būti atitinkamai iš dalies pakeista;

               (4)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 743/2013 5 straipsnio antroje pastraipoje data „2014 m. rugpjūčio 4 d.“ pakeičiama data „2015 m. rugpjūčio 4 d.“
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 1 d.

            Komisijos vardu

            Pirmininkas

         José Manuel BARROSO

      (1)  OL L 24, 1998 1 30, p. 9.

      (2)  2013 m. liepos 31 d. Komisijos įgyvendinimo reglamentas (ES) Nr. 743/2013, kuriuo nustatomos apsaugos priemonės žmonėms vartoti skirtiems importuojamiems Turkijos kilmės dvigeldžiams moliuskams (OL L 205, 2013 8 1, p. 1).


title: 2012 m. rugsėjo 12 d. Komisijos įgyvendinimo reglamentas (ES) Nr. 812/2012, kuriuo iš dalies keičiamos Tarybos reglamento (EB) Nr. 747/2001 nuostatos dėl tam tikrų Maroko kilmės žemės ūkio produktų ir perdirbtų žemės ūkio produktų Sąjungos tarifinių kvotų

text:
13.9.2012

               LT

               Europos Sąjungos oficialusis leidinys

               L 247/7

         KOMISIJOS ĮGYVENDINIMO REGLAMENTAS (ES) Nr. 812/2012
   2012 m. rugsėjo 12 d.
   kuriuo iš dalies keičiamos Tarybos reglamento (EB) Nr. 747/2001 nuostatos dėl tam tikrų Maroko kilmės žemės ūkio produktų ir perdirbtų žemės ūkio produktų Sąjungos tarifinių kvotų
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. balandžio 9 d. Tarybos reglamentą (EB) Nr. 747/2001, numatantį Bendrijos tarifinių kvotų ir produktų, kuriems gali būti taikomos lengvatos, referencinių kiekių valdymą, remiantis susitarimais su tam tikromis Viduržemio šalimis, bei panaikinantį Reglamentus (EB) Nr. 1981/94 ir (EB) Nr. 934/95 (1), ypač į jo 5 straipsnio 1 dalies b punktą,
   kadangi:

               (1)

               Europos Sąjunga ir Maroko Karalystė sudarė susitarimą pasikeičiant laiškais dėl abipusių liberalizavimo priemonių, taikomų žemės ūkio produktams, perdirbtiems žemės ūkio produktams, žuviai ir žuvininkystės produktams, dėl 1, 2 bei 3 protokolų ir jų priedų pakeitimo ir dėl Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Maroko Karalystės, dalinių keitimų (toliau – Susitarimas) (2). Šis Susitarimas Sąjungos vardu patvirtintas Tarybos sprendimu 2012/497/ES (3);

               (2)

               Susitarime numatytos naujos Maroko kilmės žemės ūkio produktų ir perdirbtų žemės ūkio produktų tarifinės kvotos. Jame taip pat numatyta keisti galiojančias tarifines kvotas tų produktų, kurie išdėstyti Reglamente (EB) Nr. 747/2001;

               (3)

               be to, Susitarime nebenumatomos tarifų nuolaidos referenciniams kiekiams, kurie išdėstyti Reglamente (EB) Nr. 747/2001;

               (4)

               būtina taikyti naująsias tarifines kvotas, galiojančių tarifinių kvotų pakeitimus ir baigti taikyti referencinius kiekius, kaip numatyta Susitarime. Todėl Reglamentas (EB) Nr. 747/2001 turėtų būti atitinkamai iš dalies pakeistas;

               (5)

               norint apskaičiuoti pirmųjų taikymo metų tarifines kvotas, pagal Susitarimą turėtų būti numatyta, kad kai kvotos taikymo laikotarpis prasidėjo iki Susitarimo įsigaliojimo datos, tarifinių kvotų dydis turėtų būti sumažintas proporcingai iki tos datos praėjusiai atitinkamo laikotarpio daliai;

               (6)

               papildomos tarifinės kvotos, nuo lapkričio 1 d. iki gegužės 31 d. taikomos į Europos Sąjungą importuojamiems Maroko kilmės šviežiems arba atšaldytiems pomidorams, mėnesio panaudojimas pagal Susitarimą turėtų būti apribotas iki 30 % jos pradinio dydžio, sudarančio 28 000 tonų gryno svorio;

               (7)

               kadangi Susitarimas įsigalioja 2012 m. spalio 1 d., šis reglamentas turėtų būti taikomas nuo tos dienos;

               (8)

               šiame reglamente numatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 747/2001 iš dalies keičiamas taip:

               1)

               3a straipsnis pakeičiamas taip:
               „3a straipsnis
               Specialios tarifinių kvotų, taikomų Maroko kilmės pomidorams, nuostatos
               1.   Pomidorams, kurių KN kodas yra 0702 00 00, išleistiems į laisvą apyvartą per kiekvieną laikotarpį nuo spalio 1 d. iki gegužės 31 d. (toliau – prekybos metai), išskaitymai iš II priede išdėstytų mėnesio tarifinių kvotų Nr. 09.1104 nuo spalio 1 d. iki gruodžio 31 d. ir atitinkamai nuo sausio 1 d. iki kovo 31 d., nutraukiami kiekvienų metų sausio 15 d. ir antrą Komisijos darbo dieną po balandžio 1 d. Kitą darbo Komisijoje dieną Komisijos tarnybos nustato nepanaudotą kiekvienos šios tarifinės kvotos balansą ir jį perkelia į papildomą tiems prekybos metams taikomą tarifinę kvotą Nr. 09.1112.
               Nuo tos datos, kuomet sustabdomos mėnesio tarifinės kvotos, visi išskaitymai iš bet kurios sustabdytos mėnesio tarifinės kvotos atgaline data, taikomi lapkričio, gruodžio ir nuo sausio iki kovo mėn., ir bet kokie nepanaudotų kiekių grąžinimai bet kokioms sustabdytoms mėnesio tarifinėms kvotoms atliekami į papildomą tiems prekybos metams taikomą tarifinę kvotą Nr. 09.1112. Išsamios tarifinės kvotos Nr. 09.1112 valdymo nuostatos nurodytos šio straipsnio 2 dalyje.
               2.   II priede išdėstytos Maroko kilmės pomidorų, kurių KN kodas yra 0702 00 00, išleistų į laisvą apyvartą Europos Sąjungoje, papildomos tarifinės kvotos Nr. 09.1112 mėnesio panaudojimas nuo lapkričio 1 d. iki gegužės 31 d. apribojamas iki 30 % jos pradinio dydžio, sudarančio 28 000 tonų gryno svorio.
               Tarifinė kvota Nr. 09.1112 valdoma kaip pagrindinė tarifinė kvota su 7 mėnesinėmis tarifinės kvotos Nr. 09.1193 dalimis.
               Ši tarifų nuolaida gali būti suteikta tik deklaravus kvotos Nr. 09.1193.“

               2)

               II priedas pakeičiamas šio reglamento priedo tekstu.

         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. spalio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. rugsėjo 12 d.

            Komisijos vardu

            Pirmininkas

         José Manuel BARROSO

      (1)  OL L 109, 2001 4 19, p. 2.

      (2)  OL L 241, 2012 9 7, p. 4.

      (3)  OL L 241, 2012 9 7, p. 2.

      PRIEDAS

            „II PRIEDAS

               MAROKAS

            Nepaisant Kombinuotosios nomenklatūros aiškinimo taisyklių laikoma, kad produktų aprašymo redakcija turi tik nurodomąją vertę, o lengvatų sistemą nulemia, atsižvelgiant į šį priedą, KN kodai, galiojantys pagal Komisijos įgyvendinimo reglamentą (ES) Nr. 1006/2011 (OL L 282, 2011 10 28, p. 1). Kai nurodomi ex KN kodai, lengvatų sistemą nulemia kartu ir KN kodas, ir atitinkamas aprašymas.

               Tarifinės kvotos

                        Kvotos Nr.

                        KN kodas

                        TARIC subpozicija

                        Prekių aprašymas

                        Kvotos laikotarpis

                        Kvotos dydis (tonomis gryno svorio)

                        Kvotos muitas

                        09.1104

                        0702 00 00

                        Pomidorai, švieži arba atšaldyti

                        Nuo 2012 10 01 iki 2012 10 31

                        13 350

                        Netaikoma (1)
                            (2)

                        Nuo 2013 10 01 iki 2013 10 31

                        13 800

                        Nuo 2014 10 1 iki 2014 10 31

                        14 250

                        Nuo 2015 10 01 iki 2015 10 31 ir vėliau kiekvienam laikotarpiui nuo 10 01 iki 10 31

                        14 700

                        09.1104

                        0702 00 00

                        Pomidorai, švieži arba atšaldyti

                        Nuo 2012 11 01 iki 2012 11 30

                        34 900

                        Netaikoma (1)
                            (2)

                        Nuo 2013 11 01 iki 2013 11 30

                        36 100

                        Nuo 2014 11 01 iki 2014 11 30

                        37 300

                        Nuo 2015 11 01 iki 2015 11 30 ir vėliau kiekvienam laikotarpiui nuo 11 01 iki 11 30

                        38 500

                        09.1104

                        0702 00 00

                        Pomidorai, švieži arba atšaldyti

                        Nuo 2012 12 01 iki 2012 12 31

                        39 450

                        Netaikoma (1)
                            (2)

                        Nuo 2013 12 01 iki 2013 12 31

                        40 800

                        Nuo 2014 12 01 iki 2014 12 31

                        42 150

                        Nuo 2015 12 01 iki 2015 12 31 ir vėliau kiekvienam laikotarpiui nuo 12 01 iki 12 31

                        43 500

                        09.1104

                        0702 00 00

                        Pomidorai, švieži arba atšaldyti

                        Nuo 2013 01 01 iki 2013 01 31

                        39 450

                        Netaikoma (1)
                            (2)

                        Nuo 2014 01 01 iki 2014 01 31

                        40 800

                        Nuo 2015 01 01 iki 2015 01 31

                        42 150

                        Nuo 2016 01 01 iki 2016 01 31 ir vėliau kiekvienam laikotarpiui nuo 01 01 iki 01 31

                        43 500

                        09.1104

                        0702 00 00

                        Pomidorai, švieži arba atšaldyti

                        Nuo 2013 02 01 iki 2013 02 28

                        39 450

                        Netaikoma (1)
                            (2)

                        Nuo 2014 02 01 iki 2014 02 28

                        40 800

                        Nuo 2015 02 01 iki 2015 02 28

                        42 150

                        Nuo 2016 02 01 iki 2016 02 29 ir vėliau kiekvienam laikotarpiui nuo 02 01 iki 02 28/29

                        43 500

                        09.1104

                        0702 00 00

                        Pomidorai, švieži arba atšaldyti

                        Nuo 2013 03 01 iki 2013 03 31

                        39 450

                        Netaikoma (1)
                            (2)

                        Nuo 2014 03 01 iki 2014 03 31

                        40 800

                        Nuo 2015 03 01 iki 2015 03 31

                        42 150

                        Nuo 2016 03 01 iki 2016 03 31 ir vėliau kiekvienam laikotarpiui nuo 03 01 iki 03 31

                        43 500

                        09.1104

                        0702 00 00

                        Pomidorai, švieži arba atšaldyti

                        Nuo 2013 04 01 iki 2013 04 30

                        20 700

                        Netaikoma (1)
                            (2)

                        Nuo 2014 04 01 iki 2014 04 30

                        21 400

                        Nuo 2015 04 01 iki 2015 04 30

                        22 100

                        Nuo 2016 04 01 iki 2016 04 30 ir vėliau kiekvienam laikotarpiui nuo 04 01 iki 04 30

                        22 800

                        09.1104

                        0702 00 00

                        Pomidorai, švieži arba atšaldyti

                        Nuo 2013 05 01 iki 2013 05 31

                        6 250

                        Netaikoma (1)
                            (2)

                        Nuo 2014 05 01 iki 2014 05 31

                        6 500

                        Nuo 2015 05 01 iki 2015 05 31

                        6 750

                        Nuo 2016 05 01 iki 2016 05 31 ir vėliau kiekvienam laikotarpiui nuo 05 01 iki 05 31

                        7 000

                        09.1112 (3)

                        0702 00 00

                        Pomidorai, švieži arba atšaldyti

                        Nuo 2012 11 01 iki 2013 05 31 ir vėliau kiekvienam laikotarpiui nuo 11 01 iki 05 31

                        28 000

                        Netaikoma (1)
                            (2)

                        09.1100

                        0703 20 00

                        Valgomieji česnakai, švieži arba atšaldyti

                        Nuo 2012 10 01 iki 2012 12 31

                        375

                        Netaikoma

                        Nuo 2013 01 01 iki 2013 12 31 ir vėliau kiekvienais metais

                        1 500

                        09.1137

                        0707 00 05

                        Agurkai, švieži arba atšaldyti

                        Nuo 2012 11 01 iki 2013 05 31

                        15 000

                        Netaikoma (1)
                            (4)

                        Nuo 2013 11 01 iki 2014 05 31

                        15 450

                        Nuo 2014 11 01 iki 2015 05 31

                        15 900

                        Nuo 2015 11 01 iki 2016 05 31

                        16 350

                        Nuo 2016 11 01 iki 2017 05 31 ir vėliau kiekvienam laikotarpiui nuo 11 01 iki 05 31

                        16 800

                        09.1133

                        0709 93 10

                        Cukinijos, šviežios arba atšaldytos

                        Nuo 2012 10 01 iki 2013 04 20

                        50 000

                        Netaikoma (1)
                            (5)

                        Nuo 2013 10 01 iki 2014 04 20

                        51 500

                        Nuo 2014 10 01 iki 2015 04 20

                        53 000

                        Nuo 2015 10 01 iki 2016 04 20

                        54 500

                        Nuo 2016 10 01 iki 2017 04 20 ir vėliau kiekvienam laikotarpiui nuo 01 10 iki 04 20

                        56 000

                        09.1130

                        0805 20 10

                        05

                        Klementinos (clementines), šviežios

                        nuo 2012 11 01 iki 2013 02 28 ir vėliau kiekvienam laikotarpiui nuo 11 01 iki 02 28/29

                        175 000

                        Netaikoma (1)
                            (6)

                        09.1118

                        0810 10 00

                        Braškės ir žemuogės, šviežios

                        Nuo 2013 04 01 iki 2013 04 30 ir vėliau kiekvienam laikotarpiui nuo 04 01 iki 04 30

                        3 600

                        Netaikoma

                        09.1101

                        0810 10 00

                        Braškės ir žemuogės, šviežios

                        Nuo 2013 05 01 iki 2015 05 31 ir vėliau kiekvienam laikotarpiui nuo 05 01 iki 05 31

                        1 000

                        6,4 MIN 1,2 €/100 kg/net

                        09.1103

                        1702 50 00

                        Chemiškai gryna fruktozė

                        Nuo 2012 10 01 iki 2012 12 31

                        150

                        Netaikoma

                        Nuo 2013 01 01 iki 2013 12 31 ir vėliau kiekvienais metais

                        600

         (1)  Netaikoma tik muito ad valorem daliai.

         (2)  Pagal šią tarifinę kvotą specialusis muitas, numatytas Europos Sąjungos nuolaidų PPO sąraše, sumažinamas iki nulio, jeigu įvežimo kaina ne mažesnė kaip 461 eurai už toną, t. y. Europos Sąjungos ir Maroko sutarimu nustatyta įvežimo kaina. Jeigu siuntos įvežimo kaina 2, 4, 6 arba 8 % mažesnė už sutartąją įvežimo kainą, specialusis muitų kvotos muitas atitinkamai lygus 2, 4, 6 arba 8 % šios sutartosios įvežimo kainos. Jeigu siuntos įvežimo kaina sudaro mažiau kaip 92 % sutartosios įvežimo kainos, taikomas specialusis muitas, galiojantis PPO.

         (3)  Siekiant šios tarifinės kvotos mėnesio panaudojimą apriboti iki 8 400 tonų gryno svorio, ji valdoma kaip pagrindinė tarifinė kvota su 7 mėnesinėmis tarifinės kvotos Nr. 09.1193 dalimis. Šia tarifine kvota galima pasinaudoti tik deklaruojant tarifinės subkvotos 09.1193 numerį.

         (4)  Pagal šią tarifinę kvotą specialusis muitas, numatytas Europos Sąjungos nuolaidų PPO sąraše, sumažinamas iki nulio, jeigu įvežimo kaina ne mažesnė kaip 449 eurai už toną, t. y. Europos Sąjungos ir Maroko sutarimu nustatyta įvežimo kaina. Jeigu siuntos įvežimo kaina 2, 4, 6 arba 8 % mažesnė už sutartąją įvežimo kainą, specialusis muitų kvotos muitas atitinkamai lygus 2, 4, 6 arba 8 % šios sutartosios įvežimo kainos. Jeigu siuntos įvežimo kaina sudaro mažiau kaip 92 % sutartosios įvežimo kainos, taikomas specialusis muitas, galiojantis PPO.

         (5)  Pagal šią tarifinę kvotą specialusis muitas, numatytas Europos Sąjungos nuolaidų PPO sąraše, sumažinamas iki nulio, jeigu įvežimo kaina yra ne mažesnė kaip:

                  —

                  424 eurai už toną nuo spalio 1 d. iki sausio 31 d. ir nuo balandžio 1 d. iki 20 d., t. y. Europos Sąjungos ir Maroko sutarimu nustatyta įvežimo kaina,

                  —

                  nuo vasario 1 d. iki kovo 31 d. taikoma PPO įvežimo kaina 413 eurų už toną, kuri yra palankesnė už sutartąją įvežimo kainą.

            Jeigu siuntos įvežimo kaina 2, 4, 6 arba 8 % mažesnė už sutartąją įvežimo kainą, specialusis muitų kvotos muitas atitinkamai lygus 2, 4, 6 arba 8 % šios sutartosios įvežimo kainos. Jeigu siuntos įvežimo kaina sudaro mažiau kaip 92 % sutartosios įvežimo kainos, taikomas specialusis muitas, galiojantis PPO.

         (6)  Pagal šią tarifinę kvotą specialusis muitas, numatytas Europos Sąjungos nuolaidų PPO sąraše, sumažinamas iki nulio, jeigu įvežimo kaina ne mažesnė kaip 484 eurai už toną, t. y. Europos Sąjungos ir Maroko sutarimu nustatyta įvežimo kaina. Jeigu siuntos įvežimo kaina 2, 4, 6 arba 8 % mažesnė už sutartąją įvežimo kainą, specialusis muitų kvotos muitas atitinkamai lygus 2, 4, 6 arba 8 % šios sutartosios įvežimo kainos. Jeigu siuntos įvežimo kaina sudaro mažiau kaip 92 % sutartosios įvežimo kainos, taikomas specialusis muitas, galiojantis PPO.“


title: 2012 m. sausio 26 d. Komisijos įgyvendinimo reglamentas (ES) Nr. 69/2012 dėl ryžių importo licencijų išdavimo laikantis tarifinių kvotų, kurias Įgyvendinimo reglamentu (ES) Nr. 1273/2011 leista naudoti 2012 m. sausio mėn.

text:
27.1.2012

               LT

               Europos Sąjungos oficialusis leidinys

               L 24/7

         KOMISIJOS ĮGYVENDINIMO REGLAMENTAS (ES) Nr. 69/2012
   2012 m. sausio 26 d.
   dėl ryžių importo licencijų išdavimo laikantis tarifinių kvotų, kurias Įgyvendinimo reglamentu (ES) Nr. 1273/2011 leista naudoti 2012 m. sausio mėn.
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1),
   atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
   atsižvelgdama į 2011 m. gruodžio 7 d. Komisijos įgyvendinimo reglamentą (ES) Nr. 1273/2011, atidarantį tam tikras ryžių ir skaldytų ryžių importo tarifines kvotas ir numatantį jų administravimą (3), ypač į jo 5 straipsnio pirmą pastraipą,
   kadangi:

               (1)

               Įgyvendinimo reglamentu (ES) Nr. 1273/2011 leista naudoti tam tikras ryžių ir skaldytų ryžių importo tarifines kvotas, suskirstytas pagal kilmės šalis ir pagal laikotarpio dalis remiantis to įgyvendinimo reglamento I priedu, ir nustatyta tų kvotų administravimo tvarka;

               (2)

               Įgyvendinimo reglamento (ES) Nr. 1273/2011 1 straipsnio 1 dalies a, b, c ir d punktuose nurodytų kvotų pirmoji laikotarpio dalis yra sausio mėn.;

               (3)

               pranešimų, pateiktų remiantis įgyvendinimo reglamento (ES) Nr. 1273/2011 8 straipsnio a punktu, duomenimis, pagal to įgyvendinimo reglamento 4 straipsnio 1 dalį per dešimt pirmųjų 2012 m. sausio mėn. darbo dienų pateiktose kvotų, kurių eilės numeriai yra 09.4154 – 09.4112 – 09.4116 – 09.4117 – 09.4118 – 09.4119 – 09.4166, paraiškose nurodytas kiekis viršija tam laikotarpiui nustatytą kiekį. Todėl kiekį, kuriam importuoti galima išduoti licencijas, reikėtų nustatyti pagal atitinkamas kvotas prašomam kiekiui taikant paskirstymo koeficientą;

               (4)

               be to, minėtų pranešimų duomenimis, pagal įgyvendinimo reglamento (ES) Nr. 1273/2011 4 straipsnio 1 dalį per dešimt pirmųjų 2012 m. sausio mėn. darbo dienų pateiktose kvotų, kurių eilės numeriai yra 09.4127 – 09.4128 – 09.4148 – 09.4149 – 09.4150 – 09.4152 – 09.4153, paraiškose nurodytas kiekis neviršija tam laikotarpiui nustatyto kiekio;

               (5)

               remiantis Įgyvendinimo reglamento (ES) Nr. 1273/2011 5 straipsnio pirma pastraipa, taip pat reikėtų nustatyti kitos laikotarpio dalies bendrą kiekį pagal kvotas, kurių eilės numeriai yra 09.4127 – 09.4128 – 09.4148 – 09.4149 – 09.4150 – 09.4152 – 09.4153 – 09.4154 – 09.4112 – 09.4116 – 09.4117 – 09.4118 – 09.4119 – 09.4166;

               (6)

               siekiant veiksmingai valdyti importo licencijų išdavimo tvarką, šis reglamentas turėtų įsigalioti iš karto, kai tik bus paskelbtas,

         PRIĖMĖ ŠĮ REGLAMENTĄ:
   1 straipsnis
   1.   Pagal per dešimt pirmųjų 2012 m. sausio mėn. darbo dienų pateiktas ryžių importo licencijų paraiškas pagal įgyvendinimo reglamente (ES) Nr. 1273/2011 nurodytas kvotas, kurių eilės numeriai yra 09.4154 – 09.4112 – 09.4116 – 09.4117 – 09.4118 – 09.4119 – 09.4166, licencijos išduodamos prašomą kiekį padauginus iš šio reglamento priede nurodyto paskirstymo koeficiento.
   2.   Bendras kitai laikotarpio daliai nustatytas kiekis pagal Įgyvendinimo reglamente (ES) Nr. 1273/2011 nurodytas kvotas, kurių eilės numeriai yra 09.4127 – 09.4128 – 09.4148 – 09.4149 – 09.4150 – 09.4152 – 09.4153 – 09.4154 – 09.4112 – 09.4116 – 09.4117 – 09.4118 – 09.4119 – 09.4166, pateikiamas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. sausio 26 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 238, 2006 9 1, p. 13.

      (3)  OL L 325, 2011 12 8, p. 6.

      PRIEDAS

         Pagal Įgyvendinimo reglamentą (ES) Nr. 1273/2011 2012 m. sausio mėn. paskirstomas kiekis ir kitai laikotarpio daliai nustatytas kiekis

                  a)

                  Įgyvendinimo reglamento (ES) Nr. 1273/2011 1 straipsnio 1 dalies a punkte nurodytų visiškai nulukštentų ryžių arba iš dalies nulukštentų ryžių, kurių KN kodas 1006 30, kvota:

                              Kilmės šalis

                              Eilės Nr.

                              2012 m. sausio mėn. nustatytas paskirstymo koeficientas
                              (%)

                              Bendras 2012 m. balandžio mėn. nustatytas kiekis
                              (kg)

                              Jungtinės Amerikos Valstijos

                              09.4127

                              — (1)

                              23 803 600

                              Tailandas

                              09.4128

                              — (1)

                              9 812 999

                              Australija

                              09.4129

                              — (2)

                              1 019 000

                              Kitos kilmės šalys

                              09.4130

                              — (2)

                              1 805 000

                  b)

                  Įgyvendinimo reglamento (ES) Nr. 1273/2011 1 straipsnio 1 dalies b punkte nurodytų lukštentų ryžių, kurių KN kodas 1006 20, kvota:

                              Kilmės šalis

                              Eilės Nr.

                              2012 m. sausio mėn. nustatytas paskirstymo koeficientas
                              (%)

                              Bendras 2012 m. liepos mėn. nustatytas kiekis
                              (kg)

                              Visos šalys

                              09.4148

                              — (3)

                              1 634 000

                  c)

                  Įgyvendinimo reglamento (ES) Nr. 1273/2011 1 straipsnio 1 dalies c punkte nurodytų skaldytų ryžių, kurių KN kodas 1006 40 00, kvota:

                              Kilmės šalis

                              Eilės Nr.

                              2012 m. sausio mėn. nustatytas paskirstymo koeficientas
                              (%)

                              Bendras 2012 m. liepos mėn. nustatytas kiekis
                              (kg)

                              Tailandas

                              09.4149

                              — (4)

                              44 047 269

                              Australija

                              09.4150

                              — (5)

                              16 000 000

                              Gajana

                              09.4152

                              — (5)

                              11 000 000

                              Jungtinės Amerikos Valstijos

                              09.4153

                              — (4)

                              5 455 000

                              Kitos kilmės šalys

                              09.4154

                              1,447729

                              6 000 011

                  d)

                  Įgyvendinimo reglamento (ES) Nr. 1273/2011 1 straipsnio 1 dalies d punkte nurodytų visiškai nulukštentų ryžių arba iš dalies nulukštentų ryžių, kurių KN kodas 1006 30, kvota:

                              Kilmės šalis

                              Eilės Nr.

                              2012 m. sausio mėn. nustatytas paskirstymo koeficientas
                              (%)

                              Bendras 2012 m. liepos mėn. nustatytas kiekis
                              (kg)

                              Tailandas

                              09.4112

                              1,073576

                              0

                              Jungtinės Amerikos Valstijos

                              09.4116

                              2

                              0

                              Indija

                              09.4117

                              0,91078

                              0

                              Pakistanas

                              09.4118

                              0,933048

                              0

                              Kitos kilmės šalys

                              09.4119

                              0,997548

                              0

                              Visos šalys

                              09.4166

                              0,842279

                              17 011 014

         (1)  Paraiškose nurodytas kiekis neviršija tam laikotarpiui nustatyto kiekio, todėl priimtinos visos paraiškos.

         (2)  Šiai laikotarpio daliai kiekis nenustatytas.

         (3)  Šiai laikotarpio daliai paskirstymo koeficientas netaikomas: Komisijai pranešimų apie gautas licencijų paraiškas nepateikta.

         (4)  Paraiškose nurodytas kiekis neviršija tam laikotarpiui nustatyto kiekio, todėl priimtinos visos paraiškos.

         (5)  Šiai laikotarpio daliai paskirstymo koeficientas netaikomas: Komisijai pranešimų apie gautas licencijų paraiškas nepateikta.


title: 2012 m. birželio 1 d. Komisijos įgyvendinimo reglamentas (ES) Nr. 468/2012, kuriuo iš dalies keičiamas Reglamentas (ES) Nr. 28/2012, kuriuo nustatomi tam tikrų į Sąjungą importuojamų arba per ją vežamų sudėtinių produktų sertifikavimo reikalavimai  Tekstas svarbus EEE

text:
5.6.2012

               LT

               Europos Sąjungos oficialusis leidinys

               L 144/1

         KOMISIJOS ĮGYVENDINIMO REGLAMENTAS (ES) Nr. 468/2012
   2012 m. birželio 1 d.
   kuriuo iš dalies keičiamas Reglamentas (ES) Nr. 28/2012, kuriuo nustatomi tam tikrų į Sąjungą importuojamų arba per ją vežamų sudėtinių produktų sertifikavimo reikalavimai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio 5 dalį,
   kadangi:

               (1)

               Komisijos reglamentu (ES) Nr. 28/2012 (2) nustatytos tam tikrų į Sąjungą iš trečiųjų šalių įvežamų sudėtinių produktų, įskaitant sudėtinius produktus, kurių sudėtyje yra perdirbtų kiaušinių produktų, sertifikavimo taisyklės;

               (2)

               pagal Reglamentą (ES) Nr. 28/2012 prie sudėtinių produktų siuntų, įvežamų į Sąjungą arba vežamų per ją tranzitu, turi būti pridedamas veterinarijos sertifikatas, atitinkantis to reglamento I ir II prieduose pateiktus pavyzdžius ir tame sertifikate nustatytus reikalavimus;

               (3)

               šiuo metu Reglamento (ES) Nr. 28/2012 I ir II prieduose pateiktuose sertifikatų pavyzdžiuose nėra nustatyti išsamūs į Sąjungą įvežamų arba per ją tranzitu vežamų sudėtinių produktų, kurių sudėtyje yra perdirbtų kiaušinių produktų, reikalavimai;

               (4)

               2008 m. rugpjūčio 8 d. Komisijos reglamentu (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (3), nustatyti veterinarijos sertifikatų reikalavimai, taikomi į Sąjungą importuojamoms ir per ją tranzitu vežamoms tam tikroms prekėms, įskaitant kiaušinių produktus. Jame nurodoma, kad prie į Sąjungą importuojamų arba per ją tranzitu vežamų prekių turi būti pridedamas atitinkamos prekės veterinarijos sertifikatas ir kad jos turi atitikti jame nurodytus reikalavimus;

               (5)

               perdirbti kiaušinių produktai gali kelti pavojų gyvūnų sveikatai, įskaitant atvejus, kai jie yra naudojami tam tikriems sudėtiniams produktams gaminti. Todėl yra tikslinga, kad Reglamentu (EB) Nr. 798/2008 nustatyti reikalavimai kiaušinių produktams, juos įvežant į Sąjungą arba per ją vežant tranzitu, taip pat būtų taikomi perdirbtiems kiaušinių produktams, naudojamiems gaminti tam tikriems sudėtiniams produktams;

               (6)

               Reglamento (ES) Nr. 28/2012 I ir II prieduose pateiktuose sertifikatų pavyzdžiuose yra reikalavimas, kad mėsos arba pieno produktų, naudojamų sudėtiniams produktams gaminti, kurie yra importuojami į Sąjungą arba per ją vežami tranzitu, kilmės šaliai turi būti atitinkamais Sąjungos teisės aktais leidžiama eksportuoti mėsos arba pieno produktus į Sąjungą. Be to, tuose sertifikatų pavyzdžiuose taip pat yra reikalavimas, kad mėsos arba pieno produktų kilmės šalis būtų ta pati kaip sudėtinių produktų eksporto šalis;

               (7)

               šiais dviem reikalavimais užtikrinama, kad trečiųjų šalių kilmės mėsos ir pieno produktai, skirti sudėtiniams produktams gaminti, atitiktų Sąjungoje galiojančias žmonių ir gyvūnų sveikatos taisykles. Vis dėlto, laikantis reikalavimo, kad kilmės šalis ir eksporto šalis būtų ta pati, į Sąjungą neleidžiama importuoti arba per ją vežti tranzitu iš trečiosios šalies eksportuotų produktų, kurių sudėtyje yra Sąjungos kilmės mėsos ir pieno produktų;

               (8)

               Sąjungos kilmės mėsos ir pieno produktai atitinka Sąjungos teisės aktuose nustatytus žmonių ir gyvūnų sveikatos reikalavimus. Todėl tikslinga iš dalies pakeisti Reglamento (ES) Nr. 28/2012 I ir II prieduose pateiktuose sertifikatų pavyzdžiuose nustatytus reikalavimus, kad Sąjungos kilmės mėsos ir pieno produktus būtų leidžiama naudoti sudėtiniams produktams gaminti trečiosiose šalyse, kurioms leidžiama eksportuoti sudėtinius produktus į Sąjungą;

               (9)

               2007 m. lapkričio 29 d. Komisijos sprendime 2007/777/EB, nustatančiame gyvūnų ir visuomenės sveikatos reikalavimus ir tam tikrų mėsos produktų ir apdorotų skrandžių, pūslių ir žarnų, skirtų žmonių maistui, importo iš trečiųjų šalių sertifikatų pavyzdžius (4), nurodyta, kad valstybės narės turi leisti importuoti į Sąjungą tam tikrus mėsos produktus, atitinkančius kilmės ir apdorojimo reikalavimus, nustatytus to sprendimo II priede. Tame priede nustatytos nespecifinio apdorojimo, kuris turi būti taikomas importuojamiems produktams, jei jie yra trečiųjų šalių kilmės, kuriose gyvūnų sveikatos būklė nekelia pavojaus Sąjungos gyvūnų sveikatos būklei, taisyklės (A apdorojimo tvarka). Kadangi tie produktai gali būti tiesiogiai importuojami į Sąjungą, tikslinga iš dalies pakeisti Reglamento (ES) Nr. 28/2012 I ir II prieduose pateiktuose sertifikatų pavyzdžiuose nustatytus reikalavimus, kad tokius mėsos produktus būtų leista naudoti sudėtiniams produktams gaminti trečiosiose šalyse, kurioms leidžiama eksportuoti į Sąjungą sudėtinius produktus, jei ta sudėtinius produktus eksportuojanti trečioji šalis užtikrina, kad tie mėsos produktai atitiktų Sąjungos teisės aktuose numatytus sveikatos ir kilmės reikalavimus, ir jei jai leidžiama eksportuoti į Sąjungą tokius pačius mėsos produktus laikantis tokių pačių reikalavimų;

               (10)

               2010 m. liepos 2 d. Komisijos reglamente (ES) Nr. 605/2010, kuriuo nustatomos gyvūnų sveikatos, visuomenės sveikatos ir veterinarinio sertifikavimo sąlygos, taikomos įvežant į Europos Sąjungą žalią pieną ir pieno gaminius, skirtus vartoti žmonėms (5), nustatyta, kad valstybės narės turi leisti importuoti žalio pieno ir pieno produktų siuntas iš jo I priedo lentelės A skiltyje išvardytų trečiųjų šalių ar jų dalių. Be to, Reglamente (ES) Nr. 605/2010 nustatyta, kad valstybės narės turi leisti importuoti iš I priedo lentelės B skiltyje išvardytų trečiųjų šalių ar jų dalių, kuriose nėra pavojaus užsikrėsti snukio ir nagų liga, tam tikrų pieno produktų siuntas, jei tie pieno produktai arba žalias pienas, iš kurio jie pagaminti, buvo pasterizuoti vieną kartą juos termiškai apdorojant kaip nurodyta tame reglamente. Kadangi tie pieno produktai gali būti tiesiogiai importuojami į Sąjungą, yra tikslinga iš dalies pakeisti Reglamento (ES) Nr. 28/2012 I ir II prieduose pateiktuose sertifikatų pavyzdžiuose nustatytus reikalavimus, kad tokius pieno produktus būtų leista naudoti sudėtiniams produktams gaminti trečiosiose šalyse, kurioms leidžiama eksportuoti į Sąjungą sudėtinius produktus, jei ta sudėtinius produktus eksportuojanti trečioji šalis užtikrina, kad tie pieno produktai atitiktų Sąjungos teisės aktuose numatytus sveikatos ir kilmės reikalavimus, ir jei jai leidžiama eksportuoti į Sąjungą tokius pačius pieno produktus laikantis tokių pačių reikalavimų;

               (11)

               todėl Reglamentas (ES) Nr. 28/2012 turėtų būti atitinkamai iš dalies pakeistas;

               (12)

               siekiant nesutrikdyti prekybos, iki šio reglamento taikymo pradžios pagal Reglamentą (ES) Nr. 28/2012 išduotais sertifikatais turėtų būti leidžiama naudotis pereinamuoju laikotarpiu;

               (13)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 28/2012 I ir II priedai pakeičiami šio reglamento priedu.
   2 straipsnis
   Pereinamuoju laikotarpiu iki 2012 m. gruodžio 31 d. sudėtinių produktų siuntos gali būti toliau įvežamos į Sąjungą, jei prie jų pridedami laikantis Reglamento (ES) Nr. 28/2012 be pakeitimų I ir II prieduose pateiktų pavyzdžių iki 2012 m. spalio 1 d. išduoti sertifikatai.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 1 d.

            Komisijos vardu

            Pirmininkas

         José Manuel BARROSO

      (1)  OL L 18, 2003 1 23, p. 11.

      (2)  OL L 12, 2012 1 14, p. 1.

      (3)  OL L 226, 2008 8 23, p. 1.

      (4)  OL L 312, 2007 11 30, p. 49.

      (5)  OL L 175, 2010 7 10, p. 1.

      PRIEDAS
      „
            I PRIEDAS

               Į Europos Sąjungą importuojamų žmonių maistui skirtų sudėtinių produktų veterinarijos sertifikato pavyzdys

            II PRIEDAS

               Per Europos Sąjungą vežamų tranzitu arba joje sandėliuojamų žmonių maistui skirtų sudėtinių produktų veterinarijos sertifikato pavyzdys

         “


title: 2013 m. liepos 31 d. Komisijos įgyvendinimo reglamentas (ES) Nr. 743/2013, kuriuo nustatomos apsaugos priemonės žmonėms vartoti skirtiems importuojamiems Turkijos kilmės dvigeldžiams moliuskams  Tekstas svarbus EEE

text:
1.8.2013

               LT

               Europos Sąjungos oficialusis leidinys

               L 205/1

         KOMISIJOS ĮGYVENDINIMO REGLAMENTAS (ES) Nr. 743/2013
   2013 m. liepos 31 d.
   kuriuo nustatomos apsaugos priemonės žmonėms vartoti skirtiems importuojamiems Turkijos kilmės dvigeldžiams moliuskams
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (1), ypač į jos 22 straipsnio 1 dalį,
   kadangi:

               (1)

               Komisijos audito tarnyba (Maisto ir veterinarijos tarnyba) Turkijoje atliko tolimesnį auditą, kurio tikslas – įvertinti eksportui į Sąjungą skirtų žuvininkystės produktų ir dvigeldžių moliuskų gamybos oficialiąją kontrolę. Atliekant auditą nustatyta keletas oficialiosios kontrolės įgyvendinimo trūkumų, visų pirma, rimti tyrimų trūkumai aplankytose oficialiosiose laboratorijose. Todėl Turkijos kompetentinga institucija negali patikimai užtikrinti, kad visi į Sąjungą eksportuojami dvigeldžiai moliuskai atitinka Sąjungos sveikatos standartus;

               (2)

               be to, valstybės narės pranešė apie daug Turkijos kilmės dvigeldžių moliuskų siuntų, kurios neatitiko Sąjungos mikrobiologinių standartų;

               (3)

               siekiant apsaugoti žmonių sveikatą tikslinga Turkijos kilmės dvigeldžiams moliuskams taikyti atitinkamus patikrinimus, kad rinkai nebūtų pateikiami žmonėms vartoti netinkami produktai. Kompetentingos institucijos turėtų oficialiai saugoti susijusias siuntas įvežimo į Sąjungą pasienio kontrolės poste tol, kol gaus tokių patikrinimų rezultatus;

               (4)

               dėl labai trumpo gyvų ir atšaldytų dvigeldžių moliuskų galiojimo laiko atmetama galimybė taikyti mažiau prekybą ribojančią priemonę – juos tirti prie Sąjungos sienos. Kol būtų gauti laboratorinių tyrimų rezultatai, tokių moliuskų siuntos taptų nebetinkamos žmonėms vartoti. Todėl tikslinga sustabdyti gyvų ir atšaldytų Turkijos kilmės dvigeldžių moliuskų importą į Sąjungą tol, kol Turkijos valdžios institucijos galės suteikti reikiamas garantijas;

               (5)

               šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šis reglamentas taikomas žmonėms vartoti skirtiems gyviems, atšaldytiems, sušaldytiems ir perdirbtiems Turkijos kilmės dvigeldžiams moliuskams.
   2 straipsnis
   Valstybės narės neleidžia į Sąjungą importuoti gyvų ir atšaldytų Turkijos kilmės dvigeldžių moliuskų.
   3 straipsnis
   1.   Naudodamos atitinkamus mėginių ėmimo planus ir aptikimo metodus, valstybės narės atlieka sušaldytų ir perdirbtų Turkijos kilmės dvigeldžių moliuskų siuntų tyrimus, kaip nustatyta 2 dalyje.
   Tokie susijusių siuntų tyrimai atliekami įvežimo į Sąjungą pasienio kontrolės poste.
   2.   Valstybės narės atlieka tyrimus, kurie reikalingi siekiant nustatyti:

               a)

               visų sušaldytų dvigeldžių moliuskų siuntų užterštumo Escherichia coli lygį;

               b)

               jūrinių biotoksinų visose sušaldytų ar perdirbtų dvigeldžių moliuskų siuntose kiekį.

         3.   Siuntos, kurios tiriamos, kaip nurodyta 1 ir 2 dalyse, prižiūrimos kompetentingų institucijų susijusiame pasienio kontrolės poste tol, kol bus gauti ir įvertinti tų tyrimų rezultatai.
   4.   Jei atlikus 1 ir 2 dalyje nurodytus tyrimus nustatoma, kad siuntos gali būti žalingos žmonių sveikatai, kompetentinga institucija nedelsdama konfiskuoja ir sunaikina tokias siuntas.
   4 straipsnis
   Visas išlaidas, patirtas taikant šį reglamentą, apmoka veiklos vykdytojas arba jo atstovas, kuris buvo atsakingas už siuntą jos pateikimo įvežimo į Sąjungą pasienio kontrolės poste metu.
   5 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas iki 2014 m. rugpjūčio 4 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. liepos 31 d.

            Komisijos vardu

            Pirmininkas

         José Manuel BARROSO

      (1)  OL L 24, 1998 1 30, p. 9.


title: 2013 m. gegužės 7 d. Komisijos įgyvendinimo reglamentas (ES) Nr. 455/2013, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [ Ξηρά Σύκα Ταξιάρχη (Xira Syka Taxiarchi) (SKVN)]

text:
17.5.2013

               LT

               Europos Sąjungos oficialusis leidinys

               L 133/11

         KOMISIJOS ĮGYVENDINIMO REGLAMENTAS (ES) Nr. 455/2013
   2013 m. gegužės 7 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Ξηρά Σύκα Ταξιάρχη (Xira Syka Taxiarchi) (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               2013 m. sausio 3 d. įsigaliojo Reglamentas (ES) Nr. 1151/2012. Juo buvo panaikintas ir pakeistas 2006 m. kovo 20 d. Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (2);

               (2)

               remiantis Reglamento (EB) Nr. 510/2006 6 straipsnio 2 dalimi, Graikijos paraiška įregistruoti pavadinimą Ξηρά Σύκα Ταξιάρχη (Xira Syka Taxiarchi paskelbta Europos Sąjungos oficialiajame leidinyje
                   (3);

               (3)

               prieštaravimo pareiškimų pagal Reglamento (EB) Nr. 510/2006 7 straipsnį Komisija negavo, todėl šis pavadinimas turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 7 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 93, 2006 3 31, p. 12.

      (3)  OL C 155, 2012 6 1, p. 11.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.6 klasė.   Švieži ar perdirbti vaisiai, daržovės ir grūdai

      GRAIKIJA

         Ξηρά Σύκα Ταξιάρχη (Xira Syka Taxiarchi) (SKVN)


title: 2015 m. spalio 19 d. Komisijos įgyvendinimo reglamentas (ES) 2015/1867, kuriuo dėl įpareigojimo iškrauti visą laimikį iš dalies keičiamas Reglamentas (EB) Nr. 494/2002

text:
20.10.2015

               LT

               Europos Sąjungos oficialusis leidinys

               L 275/20

         KOMISIJOS ĮGYVENDINIMO REGLAMENTAS (ES) 2015/1867
   2015 m. spalio 19 d.
   kuriuo dėl įpareigojimo iškrauti visą laimikį iš dalies keičiamas Reglamentas (EB) Nr. 494/2002
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. kovo 30 d. Tarybos reglamentą (EB) Nr. 850/98 dėl žuvininkystės išteklių apsaugos, taikant technines priemones jūrų gyvūnų jaunikliams apsaugoti (1), ypač į jo 48 straipsnį,
   kadangi:

               (1)

               pagal Europos Parlamento ir Tarybos reglamentą (ES) Nr. 1380/2013 (2) vienas iš bendros žuvininkystės politikos tikslų – palaipsniui panaikinti laimikio išmetimą į jūrą, nustatant įpareigojimą iškrauti visą tų rūšių, kurioms taikomi sužvejojamų žuvų kiekio apribojimai, sužvejotą laimikį;

               (2)

               pagal Reglamento (ES) Nr. 1380/2013 15 straipsnio 1 dalies c punktą nuo 2016 m. sausio 1 d. taikomas įpareigojimas iškrauti visą sužvejotų europinių paprastųjų jūrinių lydekų, pagal kurias nustatoma vykdomos žvejybos veiklos rūšis, laimikį;

               (3)

               tam tikrose Komisijos reglamento (EB) Nr. 494/2002 (3) nuostatose žvejams nustatyta pareiga išmesti į jūrą sužvejotų europinių paprastųjų jūrinių lydekų kiekį, kuris viršija tam tikrą laimikio sudėties ribą, prieštarauja įpareigojimui iškrauti visą laimikį;

               (4)

               todėl tos Reglamento (EB) Nr. 494/2002 nuostatos turėtų būti iš dalies pakeistos nustatant reikalavimą iškrauti ir įskaičiuoti į kvotas visą europinių paprastųjų jūrinių lydekų netyčinį laimikį;

               (5)

               šiame reglamente numatytos priemonės atitinka Žuvininkystės ir akvakultūros komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 494/2002 iš dalies keičiamas taip:

               1)

               Įterpiamas šis 1a straipsnis:
               „1a straipsnis
               Šiame reglamente „netyčinis laimikis“ – atsitiktinai sužvejoti jūrų gyvūnai, kurie pagal Europos Parlamento ir Tarybos reglamento (ES) Nr. 1380/2013 (4) 15 straipsnį turi būti iškrauti ir įskaičiuoti į kvotas, nes jie nesiekia mažiausio išteklių išsaugojimą užtikrinančio orientacinio dydžio arba viršija kiekius, leidžiamus pagal laimikio sudėtį ir priegaudą reglamentuojančias taisykles.

                  (4)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).“"

               2)

               2 straipsnis papildomas šia 3 dalimi:
               „3.   1 dalis netaikoma europinių paprastųjų jūrinių lydekų, kurioms taikomas Reglamento (ES) Nr. 1380/2013 15 straipsnyje nustatytas įpareigojimas iškrauti visą laimikį, netyčiniam laimikiui. Tas netyčinis laimikis iškraunamas ir įskaičiuojamas į kvotas.“

         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2016 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. spalio 19 d.

            Komisijos vardu

            Pirmininkas

         Jean-Claude JUNCKER

      (1)  OL L 125, 1998 4 27, p. 1.

      (2)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).

      (3)  2002 m. kovo 19 d. Komisijos reglamentas (EB) Nr. 494/2002, nustatantis papildomas technines priemones, skirtas merlūzų išteklių atkūrimui ICES III, IV, V, VI ir VII parajonių ir ICES VIII parajonio a, b, d ir e sektoriuose (OL L 77, 2002 3 20, p. 8).


title: 2017 m. kovo 15 d. Komisijos įgyvendinimo reglamentas (ES) 2017/454, kuriuo atšaukiamas keturių eksportuojančių gamintojų įsipareigojimo priėmimas Įgyvendinimo sprendimu 2013/707/ES, kuriuo patvirtinamas pasiūlyto įsipareigojimo, susijusio su antidempingo ir antisubsidijų tyrimais dėl importuojamų Kinijos Liaudies Respublikos kilmės arba iš Kinijos Liaudies Respublikos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų), priėmimas galutinių priemonių taikymo laikotarpiui

text:
16.3.2017

               LT

               Europos Sąjungos oficialusis leidinys

               L 71/5

         KOMISIJOS ĮGYVENDINIMO REGLAMENTAS (ES) 2017/454
   2017 m. kovo 15 d.
   kuriuo atšaukiamas keturių eksportuojančių gamintojų įsipareigojimo priėmimas Įgyvendinimo sprendimu 2013/707/ES, kuriuo patvirtinamas pasiūlyto įsipareigojimo, susijusio su antidempingo ir antisubsidijų tyrimais dėl importuojamų Kinijos Liaudies Respublikos kilmės arba iš Kinijos Liaudies Respublikos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų), priėmimas galutinių priemonių taikymo laikotarpiui
   EUROPOS KOMISIJA,
   atsižvelgdama į Sutartį dėl Europos Sąjungos veikimo (toliau – Sutartis),
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis antidempingo reglamentas), ypač į jo 8 straipsnį,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (2) (toliau – pagrindinis antisubsidijų reglamentas), ypač į jo 13 straipsnį,
   informuodama valstybes nares,
   kadangi:
   A.   ĮSIPAREIGOJIMAS IR KITOS GALIOJANČIOS PRIEMONĖS

               (1)

               Reglamentu (ES) Nr. 513/2013 (3) Europos Komisija (toliau – Komisija) nustatė laikinąjį antidempingo muitą į Europos Sąjungą (toliau – Sąjunga) importuojamiems Kinijos Liaudies Respublikos kilmės arba iš Kinijos Liaudies Respublikos (toliau – KLR) siunčiamiems fotovoltiniams moduliams iš kristalinio silicio (toliau – moduliai) ir jų pagrindinėms sudėtinėms dalims (t. y. elementams ir plokštelėms).

               (2)

               Eksportuojančių gamintojų grupė įgaliojo Kinijos įrenginių ir elektronikos gaminių importo ir eksporto prekybos rūmus (toliau – CCCME) jų vardu pateikti Komisijai įsipareigojimą dėl kainos ir tai buvo padaryta. Iš šio įsipareigojimo dėl kainos sąlygų akivaizdu, kad jį sudaro visų eksportuojančių gamintojų individualių įsipareigojimų dėl kainos rinkinys, kurį koordinuoja CCCME, nes administravimo požiūriu tai yra paprasčiau.

               (3)

               Komisija šį įsipareigojimą dėl kainos, susijusį su laikinuoju antidempingo muitu, priėmė Sprendimu 2013/423/ES (4). Reglamentu (ES) Nr. 748/2013 (5) Komisija iš dalies pakeitė Reglamentą (ES) Nr. 513/2013 ir nustatė šiam įsipareigojimui, susijusiam su laikinuoju antidempingo muitu, priimti būtinus techninius pakeitimus.

               (4)

               Įgyvendinimo reglamentu (ES) Nr. 1238/2013 (6) Taryba į Sąjungą importuojamiems KLR kilmės arba iš KLR siunčiamiems moduliams ir elementams (toliau – nagrinėjamieji produktai) nustatė galutinį antidempingo muitą. Įgyvendinimo reglamentu (ES) Nr. 1239/2013 (7) Taryba į Sąjungą importuojamiems nagrinėjamiesiems produktams taip pat nustatė galutinį kompensacinį muitą.

               (5)

               Gavusi pranešimą apie iš dalies pakeistą eksportuojančių gamintojų grupės (toliau – eksportuojantys gamintojai) kartu su CCCME pasiūlytą įsipareigojimą dėl kainos, Komisija Įgyvendinimo sprendimu 2013/707/ES (8) patvirtino iš dalies pakeisto įsipareigojimo dėl kainos (toliau – įsipareigojimas) priėmimą galutinių priemonių taikymo laikotarpiui. Sprendimo 2013/707/ES priede pateikiamas eksportuojančių gamintojų, kurių įsipareigojimas buvo priimtas, sąrašas, į kurį, be kitų, įtrauktos šios bendrovės:

                           a)

                           „GCL System Integration Technology Co. Ltd“ ir su ja susijusios bendrovės Sąjungoje, kurioms bendrai taikomas papildomas TARIC kodas B850 (toliau – „GCL Technology“)

                           b)

                           „Hareon Solar Technology Co. Ltd“ ir su ja susijusios bendrovės KLR ir Sąjungoje, kurioms bendrai taikomas papildomas TARIC kodas B842 (toliau – „Hareon Solar“)

                           c)

                           „Jetion Solar (China) Co. Ltd“ ir su ja susijusios bendrovės KLR ir Sąjungoje, kurioms bendrai taikomas papildomas TARIC kodas B830 (toliau – „Jetion Solar“)

                           d)

                           „Zhongli Talesun Solar Co. Ltd“ ir su ja susijusios bendrovės Sąjungoje, kurioms bendrai taikomas papildomas TARIC kodas B922 (toliau – „Talesun Solar“)

               (6)

               Įgyvendinimo sprendimu 2014/657/ES (9) Komisija priėmė eksportuojančių gamintojų ir CCCME pasiūlymą dėl paaiškinimų, susijusių su įsipareigojimo vykdymu nagrinėjamųjų į įsipareigojimą įtrauktų produktų atžvilgiu, t. y. eksportuojančių gamintojų gaminamų KLR kilmės arba iš jos siunčiamų modulių ir elementų, kurių KN kodai šiuo metu yra ex 8541 40 90 (TARIC kodai 8541409021, 8541409029, 8541409031 ir 8541409039) (toliau – į įsipareigojimą įtrauktas produktas). 4 konstatuojamojoje dalyje nurodyti antidempingo ir kompensaciniai muitai kartu su įsipareigojimu toliau bendrai vadinami priemonėmis.

               (7)

               Įgyvendinimo reglamentu (ES) 2015/866 (10) Komisija atšaukė trijų eksportuojančių gamintojų įsipareigojimo priėmimą.

               (8)

               Įgyvendinimo reglamentu (ES) 2015/1403 (11) Komisija atšaukė dar vieno eksportuojančio gamintojo įsipareigojimo priėmimą.

               (9)

               Įgyvendinimo reglamentu (ES) 2015/2018 (12) Komisija atšaukė dviejų eksportuojančių gamintojų įsipareigojimo priėmimą.

               (10)

               2015 m. gruodžio 5 d.Europos Sąjungos oficialiajame leidinyje
                   (13) paskelbtu pranešimu apie inicijavimą Komisija inicijavo antidempingo priemonių galiojimo termino peržiūros tyrimą.

               (11)

               2015 m. gruodžio 5 d.Europos Sąjungos oficialiajame leidinyje
                   (14) paskelbtu pranešimu apie inicijavimą Komisija inicijavo kompensacinių priemonių galiojimo termino peržiūros tyrimą.

               (12)

               2015 m. gruodžio 5 d.Europos Sąjungos oficialiajame leidinyje
                   (15) paskelbtu pranešimu apie inicijavimą Komisija taip pat inicijavo antidempingo ir kompensacinių priemonių dalinę tarpinę peržiūrą.

               (13)

               Įgyvendinimo reglamentu (ES) 2016/115 (16) Komisija atšaukė dar vieno eksportuojančio gamintojo įsipareigojimo priėmimą.

               (14)

               Įgyvendinimo reglamentu (ES) 2016/185 (17) Komisija išplėtė galutinio antidempingo muito, Tarybos reglamentu (ES) Nr. 1238/2013 nustatyto Kinijos Liaudies Respublikos kilmės arba iš jos siunčiamiems nagrinėjamiesiems produktams, taikymą importuojamam nagrinėjamajam produktui, siunčiamam iš Malaizijos ir Taivano ir deklaruojamam arba nedeklaruojamam kaip Malaizijos ir Taivano kilmės.

               (15)

               Įgyvendinimo reglamentu (ES) 2016/184 (18) Komisija išplėtė galutinio kompensacinio muito, Tarybos reglamentu (ES) Nr. 1239/2013 nustatyto Kinijos Liaudies Respublikos kilmės arba iš jos siunčiamiems nagrinėjamiesiems produktams, taikymą importuojamam nagrinėjamajam produktui, siunčiamam iš Malaizijos ir Taivano ir deklaruojamam arba nedeklaruojamam kaip Malaizijos ir Taivano kilmės.

               (16)

               Įgyvendinimo reglamentu (ES) 2016/1045 (19) Komisija atšaukė dar vieno eksportuojančio gamintojo įsipareigojimo priėmimą.

               (17)

               Įgyvendinimo reglamentu (ES) 2016/1382 (20) Komisija atšaukė dar penkių eksportuojančių gamintojų įsipareigojimo priėmimą.

               (18)

               Įgyvendinimo reglamentu (ES) 2016/1402 (21) Komisija atšaukė dar trijų eksportuojančių gamintojų įsipareigojimo priėmimą.

               (19)

               Įgyvendinimo reglamentu (ES) 2016/1998 (22) Komisija atšaukė dar penkių eksportuojančių gamintojų įsipareigojimo priėmimą.

               (20)

               Įgyvendinimo reglamentu (ES) 2016/2146 (23) Komisija atšaukė dar dviejų eksportuojančių gamintojų įsipareigojimo priėmimą.

         B.   ĮSIPAREIGOJIMO SĄLYGOS

               (21)

               Įsipareigojime numatyta, kad bet kuris eksportuojantis gamintojas taip pat jį gali savanoriškai atšaukti bet kuriuo taikymo momentu.

         C.   SAVANORIŠKAS ĮSIPAREIGOJIMO ATŠAUKIMAS

               (22)

               2016 m. spalio mėn. „Jetion Solar“, „Hareon Solar“ ir „GCL Technology“ pranešė Komisijai pageidaujančios atšaukti savo įsipareigojimus.

               (23)

               2017 m. sausio mėn. „Talesun Solar“ pranešė Komisijai pageidaujanti atšaukti savo įsipareigojimą.

         D.   ĮSIPAREIGOJIMO PRIĖMIMO ATŠAUKIMAS IR GALUTINIŲ MUITŲ NUSTATYMAS

               (24)

               Todėl, vadovaudamasi pagrindinio antidempingo reglamento 8 straipsnio 9 dalimi, pagrindinio antisubsidijų reglamento 13 straipsnio 9 dalimi, taip pat įsipareigojimo sąlygomis, Komisija padarė išvadą, kad įsipareigojimo priėmimas „Jetion Solar“, „Hareon Solar“, „GCL Technology“ ir „Talesun Solar“ atžvilgiu turi būti atšauktas.

               (25)

               Atitinkamai, vadovaujantis pagrindinio antidempingo reglamento 8 straipsnio 9 dalimi ir pagrindinio antisubsidijų reglamento 13 straipsnio 9 dalimi, Įgyvendinimo reglamento (ES) Nr. 1238/2013 1 straipsniu nustatytas galutinis antidempingo muitas ir Įgyvendinimo reglamento (ES) Nr. 1239/2013 1 straipsniu nustatytas galutinis kompensacinis muitas nuo šio reglamento įsigaliojimo dienos automatiškai taikomi importuojamam KLR kilmės arba iš jos siunčiamam nagrinėjamajam produktui, kurį gamina „Jetion Solar“, „Talesun Solar“, „Hareon Solar“ ir „GCL Technology“.

               (26)

               Komisija taip pat primena, kad jeigu valstybių narių muitinės turi pagrindo manyti, kad įsipareigojimo sąskaitoje faktūroje nurodyta kaina neatitinka faktiškai sumokėtos kainos, jos turėtų išsiaiškinti, ar nebuvo pažeistas reikalavimas į įsipareigojimo sąskaitas faktūras įtraukti visas nuolaidas ir ar laikytasi reikalavimo dėl MIK. Jeigu valstybių narių muitinės nustato tokio pažeidimo ar MIK nesilaikymo faktą, jos atitinkamai turėtų surinkti muitus. Kad pagal Sutarties 4 straipsnio 3 dalį palengvintų valstybių narių muitinių darbą, Komisija tokiais atvejais turėtų joms atskleisti konfidencialų įsipareigojimo tekstą ir kitą informaciją, naudotiną tik nacionalinių procedūrų tikslais.

               (27)

               Informacijos tikslais šio reglamento priedo lentelėje išvardijami eksportuojantys gamintojai, kurių atžvilgiu nedaromas poveikis įsipareigojimo priėmimui Įgyvendinimo sprendimu 2013/707/ES,

         PRIĖMĖ ŠĮ REGLAMENTĄ:
   1 straipsnis
   Įsipareigojimo priėmimas, susijęs su toliau nurodytomis bendrovėmis, atšaukiamas:

               Bendrovės pavadinimas

               Papildomas TARIC kodas

               „GCL System Integration Technology Co. Ltd“, „Konca Solar Cell Co. Ltd.“, „Suzhou GCL Photovoltaic Technology Co. Ltd“, „Jiangsu GCL Silicon Material Technology Development Co. Ltd“, „Jiangsu Zhongneng Polysilicon Technology Development Co. Ltd“, „GCL-Poly (Suzhou) Energy Limited“, „GCL-Poly Solar Power System Integration (Taicang) Co. Ltd“, „GCL SOLAR POWER (Shuzhou) LIMITED“, „GCL Solar System (Suzhou) Limited“.

               B850

               „Jiangyin Hareon Power Co. Ltd“, „Hareon Solar Technology Co. Ltd“, „Taicang Hareon Solar Co. Ltd“, „Hefei Hareon Solar Technology Co. Ltd“, „Jiangyin Xinhui Solar Energy Co. Ltd“, „Altusvia Energy (Taicang) Co. Ltd“ ir su jomis susijusios bendrovės Sąjungoje

               B842

               „Jetion Solar (China) Co. Ltd“, „Junfeng Solar (Jiangsu) Co. Ltd“, „Jetion Solar (Jiangyin) Co. Ltd“ ir su jomis susijusios bendrovės Sąjungoje

               B830

               „Zhongli Talesun Solar Co. Ltd“ ir su ja susijusios bendrovės Sąjungoje

               B922

         2 straipsnis
   1.   Jeigu muitinės turi pagrindo manyti, kad kaina, nurodyta įsipareigojimo sąskaitoje faktūroje, kurią pagal Įgyvendinimo reglamento (ES) Nr. 1238/2013 3 straipsnio 1 dalies b punktą ir Įgyvendinimo reglamento (ES) Nr. 1239/2013 2 straipsnio 1 dalies b punktą išdavė viena iš bendrovių, kurių įsipareigojimas pirmiausia buvo priimtas Įgyvendinimo sprendimu 2013/707/ES, neatitinka sumokėtos kainos ir kad dėl to bendrovė galėjo pažeisti įsipareigojimą, muitinės gali, jei tai būtina nacionalinėms procedūroms atlikti, kreiptis į Komisiją su prašymu susipažinti su įsipareigojimo kopija ir kita informacija, leidžiančia patikrinti įsipareigojimo sąskaitos faktūros išdavimo dieną taikytą minimalią importo kainą.
   2.   Jeigu patikrinus nustatoma, kad sumokėta kaina yra mažesnė nei minimali importo kaina, surenkami muitai, kurie tampa mokėtini pagal Reglamento (ES) 2016/1036 8 straipsnio 9 dalį ir Reglamento (ES) 2016/1037 13 straipsnio 9 dalį.
   Jeigu patikrinus nustatoma, kad į komercinę sąskaitą faktūrą nebuvo įtrauktos lengvatos ir nuolaidos, surenkami muitai, kurie tampa mokėtini pagal Įgyvendinimo reglamento (ES) Nr. 1238/2013 3 straipsnio 2 dalies a punktą ir Įgyvendinimo reglamento (ES) Nr. 1239/2013 2 straipsnio 2 dalies a punktą.
   3.   Pagal 1 dalį gauta informacija gali būti naudojama tik siekiant surinkti muitus, mokėtinus pagal Įgyvendinimo reglamento (ES) Nr. 1238/2013 3 straipsnio 2 dalies a punktą ir Įgyvendinimo reglamento (ES) Nr. 1239/2013 2 straipsnio 2 dalies a punktą. Atsižvelgdamos į tai, valstybių narių muitinės šią informaciją muitus privalantiems sumokėti asmenims gali teikti tik tam, kad užtikrintų jų teisę į gynybą. Tokios informacijos jokiomis aplinkybėmis negalima atskleisti trečiosioms šalims.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. kovo 15 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2016 6 30, p. 21.

      (2)  OL L 176, 2016 6 30, p. 55.

      (3)  OL L 152, 2013 6 5, p. 5.

      (4)  OL L 209, 2013 8 3, p. 26.

      (5)  OL L 209, 2013 8 3, p. 1.

      (6)  OL L 325, 2013 12 5, p. 1.

      (7)  OL L 325, 2013 12 5, p. 66.

      (8)  OL L 325, 2013 12 5, p. 214.

      (9)  OL L 270, 2014 9 11, p. 6.

      (10)  OL L 139, 2015 6 5, p. 30.

      (11)  OL L 218, 2015 8 19, p. 1.

      (12)  OL L 295, 2015 11 12, p. 23.

      (13)  OL C 405, 2015 12 5, p. 8.

      (14)  OL C 405, 2015 12 5, p. 20.

      (15)  OL C 405, 2015 12 5, p. 33.

      (16)  OL L 23, 2016 1 29, p. 47.

      (17)  OL L 37, 2016 2 12, p. 76.

      (18)  OL L 37, 2016 2 12, p. 56.

      (19)  OL L 170, 2016 6 29, p. 5.

      (20)  OL L 222, 2016 8 17, p. 10.

      (21)  OL L 228, 2016 8 23, p. 16.

      (22)  OL L 308, 2016 11 16, p. 8.

      (23)  OL L 333, 2016 12 8, p. 4.

      PRIEDAS
      Bendrovių sąrašas:

                  Bendrovės pavadinimas

                  Papildomas TARIC kodas

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Zheijiang Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Shine Science and Technology Co. Ltd

                  B843

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  SHANGHAI ALEX SOLAR ENERGY Science & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co. Ltd

                  B871

                  Shanghai Chaori Solar Energy Science & Technology Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co. Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Taichang Electronic Co. Ltd
                  China Machinery Engineering Wuxi Co.Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co. Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO LTD

                  B918

                  ZHEJIANG YUANZHONG SOLAR CO. LTD

                  B920


title: 2015 m. liepos 23 d. Komisijos įgyvendinimo reglamentas (ES) 2015/1205, kuriuo iš dalies keičiamos Įgyvendinimo reglamento (ES) Nr. 743/2013, kuriuo nustatomos apsaugos priemonės žmonėms vartoti skirtiems importuojamiems Turkijos kilmės dvigeldžiams moliuskams, nuostatos dėl jo taikymo laikotarpio (Tekstas svarbus EEE)

text:
24.7.2015

               LT

               Europos Sąjungos oficialusis leidinys

               L 196/2

         KOMISIJOS ĮGYVENDINIMO REGLAMENTAS (ES) 2015/1205
   2015 m. liepos 23 d.
   kuriuo iš dalies keičiamos Įgyvendinimo reglamento (ES) Nr. 743/2013, kuriuo nustatomos apsaugos priemonės žmonėms vartoti skirtiems importuojamiems Turkijos kilmės dvigeldžiams moliuskams, nuostatos dėl jo taikymo laikotarpio
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (1), ypač į jos 22 straipsnio 6 dalį,
   kadangi:

               (1)

               Komisijos įgyvendinimo reglamentas (ES) Nr. 743/2013 (2) buvo priimtas Komisijos audito tarnybai – Maisto ir veterinarijos tarnybai (MVT) – atlikus auditą Turkijoje ir nustačius eksportui į Sąjungą skirtų dvigeldžių moliuskų auginimo oficialiosios kontrolės įgyvendinimo trūkumų, taip pat valstybėms narėms pranešus apie reikalavimų neatitinkančias Turkijos kilmės dvigeldžių moliuskų siuntas, kurios neatitiko Sąjungos mikrobiologinių standartų;

               (2)

               Turkijos kompetentingos institucijos pateikė informacijos apie taisomuosius veiksmus, kurių imtasi siekiant pašalinti nustatytus eksportui į Sąjungą skirtų dvigeldžių moliuskų kontrolės sistemos trūkumus. Tačiau dėl trūkumų, nustatytų atliekant MVT auditus, rimtumo prieš priimant sprendimą panaikinti priemones būtina atlikti papildomą MVT auditą. Be to, valstybės narės pranešė apie tam tikrus atvejus, kai įvežimo į Sąjungą pasienio kontrolės poste patikrinti pateikti dvigeldžiai moliuskai neatitiko mikrobiologinių reikalavimų;

               (3)

               todėl Įgyvendinimo reglamento (ES) Nr. 743/2013 taikymo pabaigos data turėtų būti atitinkamai iš dalies pakeista;

               (4)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 743/2013 5 straipsnio antroje pastraipoje data „2015 m. rugpjūčio 4 d.“ pakeičiama data „2016 m. gruodžio 31 d.“
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 23 d.

            Komisijos vardu

            Pirmininkas

         Jean-Claude JUNCKER

      (1)  OL L 24, 1998 1 30, p. 9.

      (2)  2013 m. liepos 31 d. Komisijos įgyvendinimo reglamentas (ES) Nr. 743/2013, kuriuo nustatomos apsaugos priemonės žmonėms vartoti skirtiems importuojamiems Turkijos kilmės dvigeldžiams moliuskams (OL L 205, 2013 8 1, p. 1).


title: 2017 m. kovo 3 d. Komisijos įgyvendinimo reglamentas (ES) 2017/377, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepatvirtinama veiklioji medžiaga Pseudozyma flocculosa padermė ATCC 64874 (Tekstas svarbus EEE. )

text:
4.3.2017

               LT

               Europos Sąjungos oficialusis leidinys

               L 58/11

         KOMISIJOS ĮGYVENDINIMO REGLAMENTAS (ES) 2017/377
   2017 m. kovo 3 d.
   kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepatvirtinama veiklioji medžiaga Pseudozyma flocculosa padermė ATCC 64874
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį,
   kadangi:

               (1)

               pagal Reglamento (EB) Nr. 1107/2009 80 straipsnio 1 dalies a punktą Tarybos direktyva 91/414/EEB (2) turi būti taikoma veikliųjų medžiagų, dėl kurių sprendimas buvo priimtas pagal šios direktyvos 6 straipsnio 3 dalį iki 2011 m. birželio 14 d., patvirtinimo tvarkai ir sąlygoms. Pseudozyma flocculosa padermės ATCC 64874 atveju Reglamento (EB) Nr. 1107/2009 80 straipsnio 1 dalies a punkto sąlygos yra įvykdytos Komisijos sprendimu 2002/305/EB (3);

               (2)

               pagal Direktyvos 91/414/EEB 6 straipsnio 2 dalį 2001 m. kovo 6 d. Nyderlandai (toliau – valstybė narė ataskaitos rengėja) gavo bendrovės Maasmond-Westland paraišką įtraukti veikliąją medžiagą Pseudozyma flocculosa padermę ATCC 64874 į Direktyvos 91/414/EEB I priedą. Sprendimu 2002/305/EB patvirtinta, kad dokumentų rinkinys buvo išsamus ir parengtas taip, kad jį būtų galima laikyti iš esmės atitinkančiu Direktyvos 91/414/EEB II ir III prieduose nustatytus duomenų ir informacijos reikalavimus;

               (3)

               šios veikliosios medžiagos poveikis žmonių ir gyvūnų sveikatai ir aplinkai pareiškėjo pasiūlytais naudojimo atvejais buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirta valstybė narė ataskaitos rengėja 2004 m. kovo 11 d. pateikė vertinimo ataskaitos projektą;

               (4)

               2012 m. birželio 4 d. bendrovė Artechno SA perėmė atsakomybę už bendrovės Maasmond-Westland pateiktą paraišką ir pagal Komisijos reglamento (ES) Nr. 188/2011 (4) 11 straipsnio 6 dalį pareiškėjo buvo paprašyta pateikti papildomos informacijos;

               (5)

               valstybės narės ir Europos maisto saugos tarnyba (toliau – Tarnyba) peržiūrėjo vertinimo ataskaitos projektą. 2015 m. rugsėjo 22 d. Tarnyba pateikė Komisijai veikliosios medžiagos Pseudozyma flocculosa padermės ATCC 64874 (5) kaip pesticido keliamos rizikos vertinimo išvadą. Tarnyba nustatė keletą duomenų spragų. Visų pirma nebuvo įmanoma daryti išvados dėl Pseudozyma flocculosa padermės ATCC 64874 naudojimo poveikio žmonių sveikatai ir vandens organizmams rizikos vertinimo;

               (6)

               todėl remiantis turima informacija buvo neįmanoma padaryti išvados, kad Pseudozyma flocculosa padermė ATCC 64874 atitinka medžiagų įtraukimo į Direktyvos 91/414/EEB I priedą kriterijus;

               (7)

               Komisija pasiūlė pareiškėjui pateikti pastabų dėl Tarnybos išvadų. Be to, kaip nurodyta Reglamento (ES) Nr. 188/2011 9 straipsnyje, Komisija paragino pareiškėją pateikti pastabų dėl peržiūros ataskaitos projekto. Pareiškėjas pateikė pastabas ir jos buvo atidžiai išnagrinėtos;

               (8)

               vis dėlto, nepaisant pareiškėjo argumentų, 5 konstatuojamojoje dalyje minėtų problemų išspręsti nepavyko; Taigi neįrodyta, kad pasiūlytomis sąlygomis naudojami augalų apsaugos produktai, kurių sudėtyje yra Pseudozyma flocculosa padermės ATCC 64874, galėtų atitikti bendruosius reikalavimus, nurodytus Direktyvos 91/414/EEB 5 straipsnio 1 dalies a ir b punktuose;

               (9)

               todėl Pseudozyma flocculosa padermė ATCC 64874 neturėtų būti patvirtinta pagal Reglamento (EB) Nr. 1107/2009 13 straipsnio 2 dalį;

               (10)

               remiantis Direktyvos 91/414/EEB 8 straipsnio 1 dalies b punktu valstybėms narėms buvo suteikta galimybė laikinai įregistruoti augalų apsaugos produktus, kurių sudėtyje yra Pseudozyma flocculosa padermės ATCC 64874, pradiniam trejų metų laikotarpiui;

               (11)

               todėl galiojančios registracijos turėtų būti panaikintos;

               (12)

               valstybėms narėms turėtų būti skirtas laikotarpis augalų apsaugos produktų, kurių sudėtyje yra Pseudozyma flocculosa padermės ATCC 64874, registracijai panaikinti;

               (13)

               tais atvejais, kai valstybės narės augalų apsaugos produktams, kurių sudėtyje yra Pseudozyma flocculosa padermės ATCC 64874, pagal Reglamento (EB) Nr. 1107/2009 46 straipsnį nustato lengvatinį laikotarpį, šis laikotarpis turėtų baigtis ne vėliau kaip 2018 m. birželio 24 d.;

               (14)

               šiuo reglamentu nepanaikinama galimybė pagal Reglamento (EB) Nr. 1107/2009 7 straipsnį pateikti dar vieną paraišką dėl Pseudozyma flocculosa padermės ATCC 64874;

               (15)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos nepatvirtinimas
   Veiklioji medžiaga Pseudozyma flocculosa padermė ATCC 64874 nepatvirtinama.
   2 straipsnis
   Pereinamojo laikotarpio priemonės
   Valstybės narės panaikina galiojančią augalų apsaugos produktų, kurių sudėtyje yra veikliosios medžiagos Pseudozyma flocculosa padermės ATCC 64874, registraciją ne vėliau kaip 2017 m. birželio 24 d.
   3 straipsnis
   Lengvatinis laikotarpis
   Pagal Reglamento (EB) Nr. 1107/2009 46 straipsnį valstybių narių nustatomas lengvatinis laikotarpis turi būti kuo trumpesnis ir baigtis ne vėliau kaip 2018 m. birželio 24 d.
   4 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. kovo 3 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (3)  2002 m. balandžio 19 d. Komisijos sprendimas 2002/305/EB, iš esmės pripažįstantis dokumentų, pateiktų nuodugniai patikrinti dėl klotianidino ir Pseudozyma flocculosa galimo įrašymo į Tarybos direktyvos 91/414/EEB dėl augalų apsaugos produktų pateikimo į rinką I priedą, išsamumą (OL L 104, 2002 4 20, p. 42).

      (4)  2011 m. vasario 25 d. Komisijos reglamentas (ES) Nr. 188/2011, kuriuo nustatomos išsamios Tarybos direktyvos 91/414/EEB įgyvendinimo taisyklės dėl veikliųjų medžiagų, kurių rinkoje nebuvo dvejus metus po pranešimo apie tą direktyvą, vertinimo tvarkos (OL L 53, 2011 2 26, p. 51).

      (5)  EFSA Journal 2015;13(9):4250, p. 32. Adresas internete: www.efsa.europa.eu.